tomron87/hebrew-wikipedia-sentences-corpus huggingface dataset:
השיר זכה בגמר, ונבחר לייצג את אסטוניה באירוויזיון 2025.
אסטוניה שובצה להתחרות בחלקו הראשון של חצי הגמר הראשון, שהתקיים ב-13 במאי.
אסטוניה הופיעה רביעית, אחרי ולפני .
בסוף הערב הוכרזה אסטוניה כאחת מעשר המדינות שהעפילו לשלב הגמר.
מאוחר יותר התברר שאסטוניה דורגה במקום החמישי עם 113 נקודות.
אסטוניה שובצה להופיע בהתאם להחלטת המפיקים.
אסטוניה שובצה כהופעה השלישית, אחרי ולפני .
אסטוניה דורגה במקום השלישי עם 356 נקודות; 98 נקודות מהשופטים, ו-258 נקודות מהקהל.
בתאריך 23 באוקטובר 2025 יצאה פרסומת של בנק דיסקונט אשר כולל גרסה בעברית לשיר כעבור כמה ימים מכר טומי קאש לדיסקונט את הזכויות כל השיר בסכום של רבע מיליון שקל לשימוש בפרסומת.
Euphoria הוא שיר של הזמרת והפזמונאית השוודית לורן.
השיר יצא בתור הסינגל השלישי של לורן, מאלבום האולפן הראשון שלה Heal שיצא בשנת 2012. השיר נכתב על ידי תומאס ג:סון ופטר בוסטרום והופק על ידי בוסטרום ועל ידי צמד מפיקים המוכרים בשם SeventyEight.
השיר מוכר בעיקר לאור ניצחונו באירוויזיון 2012 שנערך בבאקו שבאזרבייג'ן.
בתחרות השיר קיבל 372 נקודות, מספר הנקודות השלישי הגבוה ביותר שקיבל שיר לאורך ההיסטוריה של האירוויזיון, וכן השיר קיבל מספר מקסימלי של 12 נקודות שקיבל שיר כאשר 18 מדינות מיקמו את השיר במקום הראשון.
השיר Euphoria קיבל שבחים רבים מרוב מבקרי המוזיקה.
מבחינה מסחרית, לשיר הייתה הצלחה מיידית לא רק בשוודיה, אלא בכל רחבי העולם.
בשוודיה השיר נכנס למצעד השירים במקום ה-12 עד שהגיע למקום ה-1 שם שהה במשך 6 שבועות.
הסינגל קיבל מעמד פלטינה 9 פעמים עם מכירות של 180,000 עותקים בשוודיה.
שיר הנושא של פסטיגל 2013 (" X פסטיגל") התבסס על השיר.
לורן השתתפה בתחרות המלודיפסטיבלן לשנת 2012 עם השיר ב"וידה ארנה" שבווקשה, שם היא הופיעה בחצי הגמר הראשון של התחרות.
היא עלתה באופן אוטומטי לשלב הגמר של המלודיפסטיבלן לאחר שהגיעה למקום הראשון בחצי הגמר.
ערב הגמר נערך ב-10 במרץ בגלובן ארנה שבסטוקהולם, במהלכו הופיעה עם השיר בשנית כאשר חבר השופטים היו שופטים מ-11 מדינות שונות וכן הצבעות טלפוניות ושליחת מסרונים מהצופים בבית.
בתום ההצבעה הגיעה לורן למקום הראשון עם השיר "Euphoria", ובכך זכתה לייצג את שוודיה באירוויזיון של אותה שנה.
לאחר התחרות דווח כי מספר שיא של הצבעות נשבר כאשר יותר מ-670,000 אנשים מתוך 4 מיליון צופים הצביעו עבור השיר של לורן.
שוודיה הוגרלה להיות שיר מספר 11 בחצי הגמר השני שנערך ב-24 במאי.
השיר עלה לשלב הגמר, שם התמודד כשיר מספר 17 בסדר ההופעות.
בגמר שנערך ב-26 במאי, הגיע השיר למקום הראשון עם 372 נקודות, רק 15 נקודות פחות ממספר הנקודות הגבוה ביותר שקיבל שיר באירוויזיון - 387, שיא השמור לאלכסנדר ריבאק שניצח באירוויזיון 2009 עם השיר Fairytale.
בנוסף, השיר שבר את השיא של הכי הרבה "12 נקודות" שמקבל שיר אחד, 18 פעמים.
בסך הכל שוודיה קיבלה נקודות עבור השיר מ-40 מדינות מתוך 41 מדינות אפשריות, כאשר איטליה היא המדינה היחידה שלא העניקה לה נקודות כלל.
ערוצי המוזיקה השתמשו תחילה בהופעה של השיר במלודיפסטיבלן בתור הווידאו קליפ הרשמי של השיר.
אולם בשלב מאוחר יותר אישרה לורן את צאתו של הקליפ הרשמי.
לוריין צייצה בחשבון הטוויטר שלה תמונות מהסט של צילומי הקליפ שנערכו ב-13 ביוני 2012. הווידאו קליפ שודר לראשונה ב-5 ביולי בערוץ ה-YouTube הרשמי של וורנר מיוזיק גרופ השוודי.
עוד לפני הופעתו של השיר בתחרות האירוויזיון, מעריצים רבים הימרו על השיר כבעל סיכוי גבוה לזכייה, והשיר קיבל ביקורות חיוביות.
אריקה ברוקס אדיקמן מבלוג המוזיקה "Idolator" תיארה את השיר כשיר "מדבק".
באתר " The Reflective Inklings" השיר תואר כ"שיר השבוע", וכן ניתנה ביקורת נוספת בה נאמר שהשיר יכול לעורר אצל המאזין תחושות חיוביות כמו אופוריה.
השיר Euphoria זכה בפרסים ע"ש מרסל בזנסון.
ב-26 במאי, לפני תחילת גמר האירוויזיון, זכה השיר ב"פרס האמנותי" אשר ניתן ללורן עבור הביצוע האמנותי הטוב ביותר, לאחר שנבחרה ברוב קולות על ידי השופטים מהמדינות המשתתפות בתחרות, וב"פרס המלחין", שניתן למחברי השיר, שהלחינו אותו במשותף, לאחר שנבחר על ידי המלחינים המשתתפים בתחרות.
בתחרות המלודיפסטיבלן זכתה לורן בשני פרסים ע"ש מרסל בזנסון: "פרס התקשורת" ו"הפרס האמנותי".
פרסים אלה ניתנו לה על ידי הטלוויזיה השוודית (SVT).
לסינגל יצאו מספר מהדורות ובהן גרסאות שונות של השיר.
בין המהדורות שיצאו ניתן למנות גרסה להורדה דיגיטלית, רמיקס פרומו רשמי וגרסת EP של רמיקס.
"Euphoria" (גרסת הרמיקס של קרלי) – 5:44
"Euphoria" (גרסת הרמיקס של אלכס מורנו) – 6:39
"Euphoria" (גרסת הרדיו רמיקס של אלכס מורנו) – 3:23
"Euphoria" (גרסת הרדיו רמיקס של קרלי) – 3:50
"Euphoria" (גרסה אינסטרומנטלית) – 3:00
בנוסף, מאז זכיית השיר בתחרות, הוא זכה בכל שנה במקום הראשון במצעד שירי האירוויזיון השנתי של תחנת הרדיו האינטרנטית ESCradio.
Euro Hockey Tour הוא טורניר הוקי קרח שנתי, הנערך מאז 1996 ונחשב לטורניר ההכנה לאליפות העולם והמשחקים האולימפיים.
ארבע נבחרות משתתפות בטורניר: רוסיה, שוודיה, פינלנד וצ'כיה (קנדה השתתפה מספר פעמים, כשההרכב היה מורכב בעיקר משחקני הוקי מאירופה וליגות הסטודנטים מסלובקיה ודרום קוריאה).
כל אחת מהמדינות משתתפת בטורניר אחד בבית:
צ'כיה - טורניר Kajotbet, משחקי ההוקי הצ'כיים
רוסיה - גביע הערוץ הראשון
שוודיה - טורניר Oddset ומשחקי ההוקי השוודיים.
נקודות שנצברו בכל טורניר מתווספות לספירה הכללית והמנצחת היא הנבחרת שצברה את מרב הנקודות בסכום כל הטורנירים.
יוצאים מן הכלל היו עונות 2004/2005, 2005/2006 ו-2006/2007, כאשר הנבחרות שקיבלו את המקומות הראשונים והשני שיחקו משחק הכרעה לקביעת המנצחת והמקומות השלישי והרביעי - התמודדו במשחק על המקום השלישי.
הזוכה הראשונה אי פעם הייתה נבחרת פינלנד.
גביע קריאלה (בפינית: Karjala-turnaus) הוא טורניר חד שנתי להוקי קרח.
שמו נובע משם מותג הבירה Karjala, המשמש כספונסר.
החל בשנת 1992 כגביע סאונה ב-1995, שינה שמו לגביע חג המולד יחד עם איזבסטיה ונערך לפני חג המולד, במה שאילץ את רוסיה לשלוח הרכב משני לטורניר.
ב-1996, הטורניר הועבר לתחילת נובמבר והפך לחלק מטורנירי Euro Hockey Tour (EHT), שבו משתתפות צ'כיה, פינלנד, רוסיה ושוודיה.
הטורניר החל ב-1967 במוסקבה כטורניר לזכר יובל 50 למהפכת אוקטובר וכונה בשם הטורניר הבינלאומי המוסקבאי.
הטורניר שוחר בדצמבר מדי שנה.
ב-1992 נערך בסנקט פטרבורג ומאז 1996 מהווה חלק מטורנירי Euro Hockey Tour.
הטורניר נערך בחסות עיתון איזבסטיה בשנים 1969–1996, בחסות מבשלת הבירה בלטיקה (1997–2002), בחסות תאגיד רוסנו ומאז 2006 נערך בחסות הערוץ הראשון ברוסיה.
משחקי ההוקי השוודיים (The Sweden Hockey Games) החלו ב-1991 ומאז 1996 מהווים חלק מ-Euro Hockey Tour.
הטורניר נערך לרוב בסטוקהולם, שוודיה והמנצחת זוכה ב"גביע גלובן".
בדרך כלל רק שוודיה, פינלנד, רוסיה וצ'כיה מוזמנות לטורניר אך לעיתים משתתפת גם קנדה.
הטורניר נחנך ב-1994 כגביע בנק פראג על שם מעניקת החסות.
ב-2012 נקרא בשם טורניר Kajotbet ומאז 2017 ידועים בשם משחקי ההוקי הצ'כיים, או משחקי ההוקי קרלסון.
ב-1997 הטורניר צורף כחלק מטורנירי Euro Hockey Tour ונבחרת סלובקיה הוזמנה להשתתף בטורניר במקופ פינלנד.
Euro Truck Simulator 2 (בעברית: סימולטור משאיות אירופאי 2, נקרא גם בקיצור ETS2) הוא משחק וידאו מסוגת סימולציית כלי רכב שפותח והופץ על ידי חברת SCS Software הצ'כית ב-19 באוקטובר 2012 למערכת ההפעלה Microsoft Windows, ב-16 באפריל 2013 למערכת ההפעלה לינוקס וב-29 בינואר 2015 למערכת ההפעלה macOS.
הוא המשחק השישי בסדרת משחקי Truck Simulator והמצליח ביותר עם יותר מ-7 מיליון עותקים שנמכרו.
כמו Euro Truck Simulator קודמו, גם במשחק זה מדובר בסימולטור הובלות משאית סמי-טריילר במרכז ומערב אירופה, עם כ-12 מדינות ו-71 ערים, אך עם שינויים מהותיים באופן ההתנהלות של המשחק, ביחס למשחקים הקודמים.
בניגוד למשחקים אחרים, ניתן לבחור שני סוגי עבודות לביצוע (Job Market):
עוד אלמנט חדש במשחק הם האפשרות להאזין בזמן הנסיעה לשידורי רדיו באינטרנט או הסכתים, לשמוע מוזיקה דרך קובצי MP3 ו-Ogg, ולהקשיב למערכת דמוית יישומון ניווט GPS (דמוי Waze).
נכון ל-2019, ישנן 7 יצרניות ו-17 דגמים שונים:
!Going East: החבילה יצאה בספטמבר 2013, ומרחיבה את אזור מרכז-מזרח אירופה, עם 4 מדינות חדשות: פולין, צ'כיה, סלובקיה והונגריה, עם 15 ערים חדשות ואתגרים חדשים לבצע.
Scandinavia: החבילה יצאה במאי 2015 ומרחיבה את אזור סקנדינביה עם 3 מדינות חדשות: דנמרק, דרום נורווגיה ודרום שוודיה, עם 26 ערים חדשות ואתגרים חדשים.
!Vive la France: החבילה יצאה בדצמבר 2016 ומרחיבה את צרפת עם עוד 15 ערים נוספות, כך שבסך הכול צרפת כוללת 23 ערים, כולל הערים ממשחק הבסיס.
עדכון שיצא באוקטובר 2019 הוסיף את האי קורסיקה.
Italia: החבילה יצאה בדצמבר 2017 ומרחיבה את איטליה עם עוד 16 ערים חדשות, כך שבסיכום ישנן 20 ערים כולל אלו במשחק הבסיסי.
עדכון שיצא במאי 2019 הוסיף את האי סרדיניה.
Beyond the Baltic Sea: החבילה יצאה בנובמבר 2018 ומרחיבה עם 35 ערים ועיירות חדשות את אזור המדינות הבלטיות - ליטא, לטביה ואסטוניה, דרום פינלנד וצפון-מערב רוסיה (עם המובלעת קלינינגרד)
Road to the Black Sea: החבילה יצאה בדצמבר 2019 ומרחיבה את אזור מדינות הים השחור עם כ-20 ערים ברחבי רומניה, בולגריה ומחוז תראקיה בטורקיה (כולל איסטנבול).
Iberia: חבילה שיצאה ב-8 באפריל 2021 וכוללת את חצי האי האיברי, עם כ-49 ערים ועיירות בספרד ופורטוגל.
Heart of Russia: חבילה שתצא בשנת 2022, ותכלול את המחוז הפדרלי המרכזי של רוסיה, את מוסקבה וחלקים מנהרות וולגה ואוקה..
עקב הפלישה הרוסית לאוקראינה החבילה תצא במועד לא ידוע.
West Balkans: חבילה שתצא במועד לא ידוע, ותכלול את מדינות יוגוסלביה לשעבר שבחבל הבלקן: סלובניה, קרואטיה, מקדוניה הצפונית, בוסניה והרצגובינה, סרביה, מונטנגרו, קוסובו וכן את אלבניה.
Euphoria (בעברית: "אופוריה") הוא אלבום האולפן התשיעי של הזמר-יוצר הספרדי אנריקה איגלסיאס.
האלבום יצא לאור ב-5 ביולי 2010, על ידי חברות התקליטים ריפבליק רקורדס ויוניברסל מיוזיק לטין.
באלבום ישנם שיתופי פעולה רבים, ביניהם: אייקון, אשר, חואן לואיס גררה, פיטבול, ניקול שרזינגר, ויסין ויאנדל ולודקריס.
האלבום כולל שירים באנגלית וגם בספרדית.
מתוך האלבום יצאו כשבעה סינגלים, שלושה מהם בספרדית וארבעה באנגלית.
הסינגל הראשון מתוך האלבום הוא "Cuando Me Enamoro", שיר הנושא של אופרת הסבון "שקרים" ובספרדית בעל אותו השם.
האלבום הגיע למקום הראשון במצעד האלבומים הלטיניים, בזמן שהסינגל השני "I Like It", הגיע למקום הרביעי במצעד הבילבורד הוט 100, ומכר מעל ל-6 מיליון עותקים ברחבי העולם.
עם יציאתו של האלבום, הוא הופיע לראשונה במקום העשירי במצעד הבילבורד 200, עם מכירות שמסתכמות בכ-27,000 עותקים.
האלבום הנפיק שלושה שירים שטיפסו למקום הראשון במצעד שירי הדאנס קלאב: "I Like It", "" ו-"Dirty Dancer".
האלבום היה מועמד בטקס פרסי גראמי הלטיני לאלבום השנה, וזכה בפרס האלבום הטוב ביותר בטקס פרסי הבילבורד.
האלבום והסינגלים שיצאו מתוכו נמכרו בלמעלה ממיליון עותקים בהממלכה המאוחדת לבד, וקיבל את תואר הפלטינה הכפולה בארצות הברית ב-23 בספטמבר 2011.
Euphoria הוא האלבום הדו-לשוני הראשון של איגלסיאס.
הוא מתאר את האלבום "חשבתי שכשזה נוגע לזה באופן אמנותי, זה יעזור לי כי זה יביא את השירים הספרדים נגד האנגלית, יצרתי בתוכי תחרות קטנה בראשי.
לא רציתי לעשות אלבום כפול, וכתבתי את האלבום שנה וחצי...
אז רציתי לוודא שאני מביא את הטוב ביותר עבור המעריצים שלי".
הוכרז בסוף שנת 2010 שאנריקה יצא לסיבוב הופעות Euphoria Tour כדי לקדם את אלבומו האחרון.
אנריקה הצהיר שהאלבום הוא שונה לחלוטין מאלבומיו הקודמים בהסברו, "לפי הניסיון הדתי שלי, האלבום הראשון שלי היה קסום משום שטיפלתי בו היטב והיה בו שלב של כנות ייחודית בשבילי לעומת מה שעשיתי.
אבל כשאנשים ישמעו את התקליט זה ברור שנמצא זה לא קשור להרבה מהשירים שעשיתי בעבר מה שאנחנו רוצים זה שהקהל יגדל איתך וזה מאוד קשה להשיג.
בכך שנכשל, אתה עושה את זה רק מדי פעם.
בעזרת כישלונות אלה ניתן ללמוד, אך זה לא קל".
על הסטייל של האלבום "I Like It", הוא מסביר, "זה מתחבר לכל כך הרבה סגנונות מוזיקה שונים - זה באמת מרגש עבורי לנסות ולגלות טריטוריה חדשה...
כאשר כתבתי את השיר לא הרבה מחשבה הייתה יותר על ידי צליל.
"Heartbeat" יחד עם ניקול תואר כשיר "טרי" ו"מקצבי".
מאז שיצא האלבום, האלבום קיבל ביקורות מעורבבים.
רוברט קופסי מדיגיטל ספיי נתן לאלבום 3 כוכבים מתוך 5, ואמר ש" Euphoria משתלב בין האיגליאס הסנטימנטלי של עידן 'Hero' ו'Bailamos' לעידן האנריקה החדש.
השיר האחרון בדרך כלל משעשע יותר, עם ההשפעות הקוליות הרובוטיות וההפקה המלוכלכת, אך התוצאה הסופית כאן היא לא בהכרח מה שאולי הכוון איגלסיאס".
הוא סיים את הראיון ואמר "אופוריה הוא תיק מעורבב של תקליטים שמנסה בכוח להיות משהו אחר, לנסות לכבוש מחדש את התהילה מהעבר, ולנסות לקבל בסיס מעריצים חדש".
סטפן תומאס מAllMusic גם נתן שלושה כוכבים מתוך חמישה וטען "שאופוריה הוא בהיר בדיוק כמו הכותרת, חזרה איתנה לרומנטיקה עבור המאהב למרות העכשווי פורח, ליבו של האלבום הזה שוכן בליידרינג הרומנטי של איגלסיאס, סוג הקרון שחוצה תרבויות, עד כדי כך שהקטעים כאן גולשים בין ספרדית לאנגלית בלי לשים לב במיוחד.
לא משנה מה השפה, אנריקה שומר על הלך הרוח המפתה באופוריה".
במצעד האמריקאי בילבורד 200, האלבום היה לאלבום השני הנמכר ביותר שנכנס למצעד זה, האלבום הופיעה לראשונה במקום העשירי עם 27,000 עותקים.
האלבום נהפך לאלבום הנמכר ביותר בקריירה של איגלסיאס, והפך לתקליט הקאמבק שלו..
אלבום האולפן הקודם שלו Insomniac והופיעה בילבורד 200 במקום 17 ומכר 45,000 עותקים בשבוע הראשון לצאתו.
אלבום זה הוא האלבום השביעי של אנריקה שנכנס למקום הראשון במצעד Top Latin Albums האלבומים הלטיני שבארצות הברית עם 27,000 עותקים.
בבילבורד 200, אנריקה השיג את העשירייה הפותחת שוב בפעם השנייה במקום ה-10, כאשר הפעם הראשונה הייתה יחד עם האלבום Escape שקיבל את המקום השני במצעד זה.
אלבום זה שהה במקום הראשון במשך 11 שבועות במצעד האלבומים הלטיניים של בילבורד.
בבריטניה, במצעד האלבומים הבריטי, האלבום הופיעה לראשונה במקום השישי.
באירופה איגלסיאס הופיעה במקום החמישי, מקום הראשון בספרד, מקום חמישי בהולנד ובשווייץ, ובמקום השישי בבריטניה (מכירות של 20,000 עותקים בשבוע הראשון), ומקום עשירי בצרפת ואירלנד.
Euphoria גם הופיעה לראשונה במקום הראשון במקסיקו וגם בשבוע השני נשאר כך, וקיבל תואר זהב.
"Cuando Me Enamoro" יצא לאור כסינגל הראשון בשפה הספרדית מתוך האלבום.
השיר הופיעה לראשונה במקום 8 ו-25 במצעד שירי פופ הלטיניים האמריקאי ובמצעד השירים הלטיניים, בהתאמה.
השיר נהפך לשיר ה-25 שלו שנכנס לעשירייה הפותחת במצעד האמריקאי Hot Latin Songs.
חודש לאחר מכן, השיר הרוויח את המקום הראשון במצעד, והפך את אנריקה לשיר ה-21 שלו שנכנס לצמרת המצעד.
השיר הועמד בטקס פרסי גראמי הלטיני בקטגוריית שיר השנה, אך הפסיד ללהקת הפופ, רוק קמילה.
שיר זה גם הוא שיר הנושא של טלנובלת בעל אותו השם בספרדית ובעברית שודר בויוה בשם "שקרים".
קליפ השיר יצא לאור בתאריך 21 במאי 2010, ומספר הצופים שלו עומד על יותר מ-670 מיליון צופים, מה שהופך את הקליפ השישי הנצפה ביותר, נכון לאפריל 2020.
"I Like It" יצא לאור כסינגל הראשון בשפה האנגלית, ולסינגל השני בסך הכל מהאלבום בתאריך 3 במאי 2010 בארצות הברית, ו-28 ביוני 2010 בבריטניה.
יחד עם איגלסיאס גם פיטבול משתף פעולה יחד איתו, הרוויח את המקום הרביעי במצעד האמריקאי בילבורד הוט 100. שבעה שבועות לאחר מכן, טיפס וקיבל את המקום הראשון במצעד הדאנס האמריקאי Billboard Dance Club Play Chart, שנהפך לשיר השביעי שלו שמשיג זאת.
השיר בנוסף הרוויח את המקום הראשון במצעד Latin Pop Airplay, ובמקום השלישי במצעד הסינגלים הבריטי, הקליפ שלו יצא לאור ב-7 ביוני 2010, ונצפה על ידי 294 מיליון צופים והופך לקליפ השלוש עשרה נצפה ביותר של אנריקה.
"Heartbeat" יצא לאור למעשה כסינגל שיווקי מתוך האלבום בתאריך 8 ביוני 2010, לפני צאת האלבום, לאחר מכן קיבל את המעמד כסינגל השלישי מתוך האלבום בספטמבר 2010 לשווקים בינלאומיים בלבד.
הסינגל נפל ולא קיבל הכרב במצעדים בארצות הברית, ולא נכנס למצעד הוט 100 של בילבורד.
הקליפ שלו יצא לאור ב-9 בספטמבר 2010. הרוויח את המקום ה-4 דנמרק ובצרפת, מקום חמישי באוסטרליה, ומקום שמיני בהממלכה המאוחדת, תשיעי בניו זילנד, ומקום עשרים בהולנד.
מספר הצפיות של הקליפ עומדות על 148 מיליון צפיות ביוטיוב.
מספר הצפיות של הקליפ עומדות על 337 מיליון צפיות ביוטיוב.
"(Tonight (I'm Lovin' You" הוא הסינגל הראשון שיצא לאור מההוצאה המחודשת של האלבום בתאריך 1 בנובמבר 2010. ברצועה זו לודאקריס משתף פעולה.
לשיר זה ישנם שתי גרסאות שונות; הגרסה הראשונה היא הגרסה הרגילה "(Tonight (I'm Lovin' You", והגרסה השנייה זו הגרסה הלא מצונזרת "(Tonight (I'm Fucking You", שניהם מורכבים מאותן המילים חוץ מהקטע הקללות והמילה המוחלפת של Loving.
השיר גם כן טיפס לצמרת המצעד האמריקאי שירי הדאנס Hot Dance Club Songs, והופך את אנריקה לזמר הזכר עם מרב השירים שהגיעו למקום הראשון במצעד זה.
השיר גם סנוסף טיפס במצעד האמריקאי בתחנות שירי הרדיו, ושירי הפופ, והופכים את השיר של אנריקה לשיר הכי מנוגן בכל הקריירה שלו.
כמו כן הצליח להגיע למקום הרביעי במצעד הבילבורד הוט 100. מספר הצפיות של הקליפ עומדות על 143 מיליון צפיות ביוטיוב.
"Ayer" יצא לאור כסינגל השלישי בספרדית מתוך האלבום בתאריך 5 ביולי 2011. הקליפ יצא לאור בתאריך 29 ביולי 2011. הופיעה לראשונה במקום ה-38 במצעד שירי הפופ הלטיניים, במקום השלישי במצעד שירי הלטיניים, ובמקום הראשון במצעד שירי הטרופיים.
"Dirty Dancer" יצא לאור כסינגל השני מההוצאה המחודשת של האלבום בתאריך 9 במאי 2011. השיר למעשה הופיעה בגרסה הרגילה של האלבום.
אולם, הסינגל שלו קיבל גרסת רמיקס ונכתבו לו בתים חדשים עבור הזמרים ליל ויין ונייר.
הוא קיבל את המקום ה-18 במצעד האמריקאי הוט 100, וגם במקום הראשון במצעד Hot Dance Club Play אשר מסמן את איגלסיאס לשיר התשיעי שלו שעושה זאת, ולאדם הראשון שעושה זאת.
בתאריך 4 באוקטובר 2011, "I Like How It Feels" יחד עם פיטבול והופק על ידי The WAV.s יצא לאור כהורדה דיגיטלית.
מיועד כסינגל מתוך הגרסה המחודשת של האלבום Euphoria Reloaded.
אולם, בגלל ביצועי המחסר הנמוכים של השיר ברחבי העולם, תוכניותיו של ביצוע ההוצאה לאור כסינגל בוטלו.
הסינגל הרוויח את המקום ה-74 במצעד האמריקאי בילבורד הוט 100, בזמן שקיבל את המקום הראשון במצעד Hot Dance Club Play.
שנהטקסקטגוריהתוצאה2010Premios Oye!זמר אלבום הפופ הטוב ביותר2011פרס המוזיקה של בילבורדהאלבום הטוב ביותרפרס המוזיקה הלטיני של בילבורדאלבום השנהאלבום הפופ הלטיני של השנההאלבום הדיגיטלי הלטיני של השנהפרס גראמי הלטיניאלבום השנהLo Nuestro Awardsאלבום השנהPremios Juventudרק לשמוע הכל2012פרס המוזיקה הלטיני של בילבורדאלבום הפופ הלטיני של השנה
Euphoric Sad Songs (בעברית: שירים עצובים אופוריים) הוא המיני-אלבום החמישי של הזמרת-יוצרת הבריטית ריי.
האלבום יצא לאור ב-20 בנובמבר 2020, על ידי חברת התקליטים פולידור רקורדס.
מתוך המיני-אלבום יצאו שישה סינגלים.
בראיון ל-BBC, רה סיפרה כי המיני-אלבום החמישי שלה ייקרא Her Heart Beats in 4/4 וכי הוא ייצא מאוחר יותר באותה השנה, והצהירה שהוא יתרכז סביב הנושא של "שבעת שלבי הצער".
רה חשפה כי היא כתבה את המיני-אלבום בכל שלב של צער וכי בסופו של דבר תהליך היצירה ריפא את לבה השבור.
רה אישרה כי המיני-אלבום יכלול סינגלים שיצאו בעבר: "Love Me Again" ו-"Please Don't Touch".
מאוחר יותר, חשפה את שמו החדש, Euphoric Sad Songs ופרסמה שהוא יכיל תשעה שירים.
באוגוסט 2019, הוציאה רה את הסינגל המוביל "Love Me Again".
מאוחר יותר, הוציאה את גרסת הרמיקס של השיר ביחד עם הזמרת ג'ס גלין ב-30 באוגוסט.
השיר הגיע למקום ה-55 במצעד הסינגלים הבריטי וקיבל את תואר הכסף על ידי BPI.
הסינגל השני, "Please Don't Touch", יצא ב-13 בדצמבר 2019. "Secrets", יצא יחד עם רגארד כסינגל השלישי ב-24 באפריל 2020. השיר זכה להצלחה מסחרית באירופה וכן הגיע למקום העשירי במצעד הדאנס / אלקטרוני של ארצות הברית.
בבריטניה הגיע השיר למקום השישי במצעד הסינגלים הבריטי והגיע לראש מצעד הדאנס במדינה, כמו גם מאוחר יותר הוסמך לזהב.
"Natalie Don't" יצא לאור כסינגל הרביעי ב-10 ביולי 2020 והיה בראש מצעד האיירפליי הרוסית וכן, הגיע למקום ה-35 בסקוטלנד.
"Love of Your Life", יצא לאור כסינגל החמישי ב-6 בנובמבר 2020.
אזורתאריך יציאהפורמטחברת תקליטיםמקורכלל העולם20 בנובמבר 2020הורדה דיגיטלית • סטרימינגפולידוראירופה11 בדצמבר 2020תקליטור
Euro Truck Simulator (בעברית: סימולטור משאיות אירופאי, נקרא גם בקיצור ETS; הופץ באמריקה הצפונית בשם Big Rig Europe) הוא משחק וידאו מסוגת סימולציית כלי רכב שפותח והופץ על ידי חברת SCS Software הצ'כית ב-6 באוגוסט 2008 למערכת ההפעלה Microsoft Windows וב-27 בפברואר 2012 למערכת ההפעלה macOS.
הוא המשחק הראשון בסדרת משחקי Truck Simulator.
המשחק מהווה סימולטור הובלות משאית סמי-טריילר ברחבי אירופה, ב-20 ערים שונות (רובן ערי בירה), בהן ניתן לבצע עבודות במסגרת חברת הובלות או כנהג עצמאי.
במשחק נכללים מספר מדדים ופיצ'רים חדשים בתא הנהג ובנסיעה עצמה, אשר לא היו קיימים במשחקי הסדרה 18 גלגלי הפלדה: מד דלק, מד טמפרטורה ואורות אזהרה.
גם מספר סוגי המטען עלה בצורה משמעותית ליותר מ-60. כמו כן הוא המשחק הראשון של החברה בה נכנסו ארבעה דגמי משאיות הקיימים במציאות (אך עם שמות שונים בשל זכויות יוצרים) - מרצדס אקטורז , רנו מגנום , סקאניה סדרה R ו-וולוו FH16 .
למשחק יצאו ארבעה משחקי ספין-אוף:
המשחק יצא בינואר 2010, וכולל רק את גרמניה ואוסטריה.
בניגוד למשחק המקורי (ETS), בו נכללו רק הערים פרנקפורט, ברלין, מינכן ווינה, במשחק הזה הורחבו משמעותית מספר הערים: 18 בגרמניה ו-4 באוסטריה.
המשחק יצא בפברואר 2010, וכולל אך ורק בריטניה (ללא צפון אירלנד).
כמו המשחק הנ"ל, גם פה ישנה הרחבה משמעותית של מספר הערים: אם ב-ETS נכללו רק לונדון, ניוקאסל ומנצ'סטר, במשחק הנוכחי מספר הערים גדל לכ-18.
המשחק יצא ביולי 2011 ובניגוד למשחקים קודמים, המטרה פה היא לבחון את מיומנות הנהג במעל 50 אתגרי חניה מדויקת ונסיעה במסלול מכשולים.
ישנם 7 דגמי משאית במשחק.
המשחק יצא ביוני 2012 ובדומה למשחק הקודם, גם פה הדגש הוא על מיומנות נסיעה ולא על הובלה.
למשחק נוספו מספר מצבים חדשים כמו נסיעה בתנאי שטח מסוכנים.
המשחק כולל משאית בודדת מסוג סקאניה R .
Euler היא שפת תכנות פרוצדורלית, אימפרטיבית ומובנית, אשר נוצרה על ידי מדען המחשב ניקלאוס וירת' (שידוע בין היתר על יצירת שפת התכנות פסקל) והלמוט וובר, בתור הרחבה והכללה ל-ALGOL 60. מטרתם הייתה ליצור שפה יותר פשוטה ויותר גמישה מ-ALGOL 60, וכן שתעובד ביעילות הגיונית.
מקורות זמינים מצביעים על כך שהיא הייתה מוכנה לשימוש מאז שנת 1965.
Euler מציגה מספר טיפוסי נתונים נוספים:
Euler משתמשת בעיקרון של טיפוסיות כללית.
ב-Euler, מערכים, פרוצדורות, ו-switches הן אינן "כמויות" אשר מוגדרות ומקושרות למצביעים, אלא נמצאים באותה הרמה של קבועים מספריים או בוליאניים - זאת בניגוד ל-ALGOL, שבה הם ברמת המשתנים.
משתנים יכולים לקבל ערך של כל קבוע, באותה הצורה של ALGOL, אך ללא הגדרת טיפוסים, שכן Euler היא שפת תכנות בעלת טיפוסיות דינמית, ולפיכך משתנה אינו מוגבל להחזקת ערכים מטיפוס יחיד.
"Euphoria" הוא שיר של הראפר האמריקאי קנדריק לאמאר, אשר יצא לאור ב-30 באפריל 2024. זהו שיר דיס המכוון כלפי הראפר הקנדי דרייק, המהווה תגובה לשירי הדיס שלו, "Push Ups" ו-"Taylor Made Freestyle".
בעקבות צאתו של שיר הדיס "Like That" עם הראפר פיוצ'ר והמפיק מטרו בומין, עם מילים המכוונות לדרייק וג'יי קול, כאשר הראשון הגיב עם שני דיסים בשם "Push Ups" ו-"Taylor Made Freestyle" באפריל 2024, שניהם מכוונים כלפי לאמאר.
לאמאר הגיב לדרייק עם צאתו של "Euphoria" ב-30 באפריל.
שם השיר נתפס כהתייחסות לדרמת הנעורים אופוריה שדרייק חתום על הפקתה, כמו גם התחושה של לאמאר לאחר ש"ישחרר את כל השנאה הזו כלפי דרייק מהחזה".
השיר מתחיל כשלאמאר ממתין עד לשורה הראשונה של הבית הראשון כדי לפנות ישירות לדרייק.
לאחר מכן, הקצב מתגבר ככל שהמסירה בשיר נעשית "חדה יותר", בעוד שהראפר מתייחס לשמו של דרייק, וכמו גם לשיר הדיס של דרייק, "Taylor Made Freestyle".
לאמאר מזכיר מאוחר יותר את דרייק וקול בשמותיהם ומתייחס לדיס "Story of Adidon" של פושה טי משנת 2018 נגד דרייק, בהקשר של אבהותו.
בנוסף, הוא מאשים את דרייק בהיותו "אמן הונאה", ומזכיר אמנים דוגמת YNW מלי, גאנה, דאפט פאנק, ליל יאכטי וסקסי רד.
התייחסויות נוספות בשיר כוללות את שיר הדיס של דרייק, "Back to Back", נגד מיק מיל.
"Euphoria" הפך לזמין באתר יוטיוב ב-30 באפריל 2024, באמצעות אינטרסקופ רקורדס.
הוא פורסם בפלטפורמה בשעה 8:24 בבוקר PT, מה שפרסומים שונים פירשו כמחווה לשחקן הכדורסל קובי בראיינט, ששיחק בלוס אנג'לס לייקרס תחת המספרים 8 ו-24.
"Euphoria" עלה מהמקום ה-11 למקום השלישי בשבוע השני שלו במצעד בילבורד הוט 100.
אלפונס פייר מפיצ'פורק הרגיש ש-"Euphoria" לוקה בחוסר ב"מכת נוקאאוט" שהייתה יכולה להפוך את הריב בין לאמאר לדרייק למשהו מעבר ל"מחזה חולף", אף שהוא החמיא לביצוע ה"נמרץ" וההומוריסטי שלו.
בן ביומונט-תומאס מהגרדיאן כתב כי לאמאר, שאומנותו "נשענת על הצגתו העצמית כפגום אך נאור", השפיל את עצמו בשימוש במילים "גלויות" מיזוגניות והומופוביות.
כתב עתרשימהמיקוםמקורGenius25 השירים הטובים ביותר של 2024 (עד כה)21
EuroVelo היא רשת של 17 מסלולי רכיבת אופניים למרחקים ארוכים החוצים את יבשת אירופה.
עם השלמתו, האורך הכולל של רשת EuroVelo יהיה כמעט .
נכון לשנת 203, יותר מ- כבר נסללו.
EuroVelo הוא פרויקט של פדרציית רוכבי האופניים האירופית (ECF).
הפרויקט הרב לאומי שואף לחבר בין 40 מדינות באמצעות 19 מסלולים ברחבי יבשת אירופה.
מסלולי EuroVelo יכולים לשמש לטיולי אופניים ברחבי היבשת, כמו גם על ידי אנשים מקומיים העושים נסיעות קצרות.
המסלולים מורכבים ממסלולי אופניים לאומיים קיימים - כגון LF-Routes ההולנדי, D-Routes הגרמני, véloroute "SN3V" הצרפתית ו-British National Cycle Network - וגם כבישים קיימים לשימוש כללי, יחד עם קטעים ממסלולי אופניים חדשים המחברים ביניהם.
הרעיון ליצור רשת של מסלולי אופניים בינלאומיים ברחבי אירופה החל ב-1995.
מאז אוגוסט 2007, פדרציית רוכבי האופניים האירופית (ECF) לקחה על עצמה אחריות מלאה על הפרויקט.
למרות אילוצים כספיים הדוקים לעיתים, פרויקט EuroVelo כבר החל להגשים את חזון מייסדיו כאשר חלקים מהרשת מיושמים במדינות רחוקות זו מזו כמו פינלנד, קפריסין, ספרד ובריטניה.
בנוסף, המותג EuroVelo זכה לפרסום נרחב.
במהלך השנים חלו שינויים שונים בתוואי רשת המסלולים, כאשר העיקריים שבהם היו הוספה של שני מסלולים חדשים - EuroVelo 13 (שביל מסך הברזל) ו-EuroVelo 15 (מסלול רכיבת הריין) - בספטמבר 2011, שהם הארוכים והקצרים מבין מסלולי EuroVelo.
בספטמבר 2023, ה-ECF הודיעה שמסלול האופניים האיברי המחבר את ליסבון עם פמפלונה דרך מדריד אמור להפוך למסלול העתידי EuroVelo 16, שהשלמתו המשוערת בשנת 2028. אורכו הצפוי של המסלול הוא 1,896 ק"מ.
בשנת 2011 חלקם של רכיבי תשתית המסלולים ברשת EuroVelo היה כדלקמן:
כביש אספלט ללא תנועה: 8%
כביש ללא תנועה ללא אספלט: 6%
כביש אספלט עם תנועה נמוכה: 56%
כביש ציבורי לא אספלט: 3%
כביש אספלט עתיר תנועה ציבורית: 14%
"#eurodab" הוא שיר משותף של הראפר הפיני קרייה והמוזיקאי הקרואטי בייבי לזניה.
השיר יצא כסינגל על ידי חברת התקליטים וורנר מיוזיק פינלנד ב-16 במאי 2025. יום לאחר מכן, השיר בוצע בשידור חי בגמר אירוויזיון 2025 בבזל, שווייץ, כחלק ממופע ביניים.
בביצוע זה, שני האמנים ביצעו גם מאשאפ של השירים עמם הגיעו למקום השני בתחרויות קודמות: "Cha Cha Cha" של קרייה (מאירוויזיון 2023) ו-"Rim Tim Tagi Dim" של בייבי לזניה (מאירוויזיון 2024).
קרייה ובייבי לזניה הפכו לכוכבים בינלאומיים בזכות שיריהם "Cha Cha Cha" ו-"Rim Tim Tagi Dim" בהתאמה, שניהם סיימו במקום השני בתחרות האירוויזיון, כאשר קרייה דחה את הטענות על דמיון בין שני השירים שהפכו ללהיטי קהל עצומים.
במהלך חודש מאי 2025, החלו שמועות על שיתוף הפעולה לאחר שקטע מתוך השיר דלף לרשת טיקטוק.
ב-12 במאי אישר קרייה כי השיר המלא יצא לאור ב-16 במאי כסינגל משותף עם בייבי לזניה.
בייבי לזניה סיפר כי יוזמת שיתוף הפעולה הגיעה מצוותו של קרייה והיא יצאה לפועל לאחר ששני האמנים קיבלו פנייה ממארגני אירוויזיון 2025 להופיע יחד בגמר.
הם ניצלו הזדמנות זו כדי ליצור שיר חדש במיוחד, ולבצע את הופעת הבכורה שלו במהלך מופע הביניים.
תהליך העבודה התבצע מרחוק: קרייה הקליט דמו לשיר ושלח אותו לבייבי לזניה, שהשלים את חלקו והקליט את קולו בנפרד.
השיר, אשר תואר כשילוב של היפ-הופ ויורודאנס, מעורר תחושת נוסטלגיה לתנועת הדאב, שהייתה תופעה תרבותית גלובלית באמצע שנות ה-2010. השיר בולט במיוחד בשל שילוב השפות שבו: הוא מכיל מילים באנגלית, יחד עם שפות האם של האמנים – פינית וקרואטית.
זהו השיר הראשון המכיל מילים בקרואטית שיצא באופן רשמי תחת שם הבמה "בייבי לזניה".
ב-17 במאי 2025, יום לאחר צאת הסינגל, הופיעו בייבי לזניה וקרייה בגמר אירוויזיון 2025 כחלק ממופע הביניים.
הם פתחו את המופע עם מאשאפ של שיריהם הקודמים לתחרות.
לורה מולוי מהמגזין NME תיארה את הביצוע הזה כ"עימות בסגנון משחק וידאו", לפני שעברו לבצע את "#eurodab" בהופעת בכורה חיה.
מוירה פסטורצ'יץ' מ-RTL Direkt הגדירה את ההופעה המשותפת של שני המוזיקאים כ"מעוררת הזיות".
Eureka Day הוא מחזה דרמטי מאת המחזאי האמריקאי ג'ונתן ספקטור.
העלילה מתרחשת בבית הספר "Eureka Day" בעיר ברקלי, קליפורניה, במהלך סדרת ישיבות של הורים וצוות ההנהלה, על רקע מגפת חזרת שפרצה בקרב תלמידי בית הספר.
הדיונים עוסקים במדיניות החיסונים ובמחלוקות הנובעות ממנה.
דמותברקלי(2018)אוף-ברודוויי(2019)לונדון(2022)ברודוויי(2024)אליטדי ספנסרבריאן ויילסבן שנצרתומאס מידלדיץ'דוןרולף סקסוןתומאס ג'יי ריאןמארק מקקיניביל אירוויןסוזן ליסה אן פורטרטינה בנקוהלן האנטג'סיקה הקטמייקו / מיי שריס לוריוקיי.
מוגיקירסטן פוסטרצ'לסי יאקורה-קורץקרינה אליזבת קרטרסוזן קלצ'י ווטסוןאמבר גריי
הצגת הבכורה העולמית של Eureka Day התקיימה בתיאטרון Aurora בברקלי, קליפורניה, כחלק מעונת 2017–2018. ההפקה הוזמנה במסגרת תוכנית Originate+Generate של התיאטרון, בבימוי ג'וש קוסטלו.
ב-29 באוגוסט 2019, התקיימה בכורה בחוף המזרחי במסגרת הפקה באוף-ברודוויי, באולם Walkerspace, בבימוי אדריאן קמפבל-הולט.
ב-22 במאי 2020, שחקני ההפקה התכנסו לקריאה וירטואלית של המחזה בעקבות מגפת הקורונה.
ב-6 בספטמבר 2022, לאחר תקופת הרצה, עלתה הפקה של המחזה בתיאטרון האולד ויק בלונדון, בבימוי קייטי ראד.
המחזה הוצג גם בתיאטראות אזוריים נוספים, בהם תיאטרון Asolo Repertory בשנת 2022, ו-Syracuse Stage בשנת 2021.
ב-8 באפריל 2024, הודיע תיאטרון מנהטן כי Eureka Day יהיה חלק מהעונה של ברודוויי לשנים 2024–2025. ההפקה עלתה בתיאטרון סמואל ג'.
פרידמן בנובמבר 2024, בבימוי אנה ד.
הרצה מתוכננת לשנת 2025 במרכז קנדי בוטלה בשל "נסיבות כלכליות".
פרסשנהקטגוריהעבורתוצאהפרס טוני2025 החידוש הטוב ביותר של מחזהEureka Dayשחקנית המשנה הטובה ביותר במחזהג'סיקה הכט
Evanescence (בעברית: "אוונסנס") הוא המיני-אלבום הראשון של להקת הרוק האמריקאית אוונסנס.
המיני-אלבום הוקלט בהקלטה עצמאית על ידי בן מודי ואיימי לי, מייסדי הלהקה.
ה-EP נדיר ביותר מאחר שנוצרו לו 100 עותקים בלבד.
ה-EP נמכר בהופעה של הלהקה בליטל רוק, ארקנסו.
לחלק מהשירים ב-EP ניתן למצוא גרסאות ודמואים נוספים השונים מהגרסאות ב-EP זה, ופורסמו מאוחר יותר (השירים Where Will You Go, Imaginary, Understanding וגם My Immortal ו-Give Unto Me, על אף שלבסוף לא נכללו ב-EP).
ארבעה שירים היו אמורים להכלל באלבום אך לבסוף נחתכו ממנו: My Immortal, Give Unto Me, October וגרסה אקוסטית לשיר Understanding.
איימי לי - שירה, פסנתר, קלידים, כתיבה.
בן מודי - גיטרות, תופים, קלידים, תכנות, כתיבה.
ויליאם בויד - גיטרה בס, גיטרה, קולות רקע ב-Solitude.
מאט אווטלו - תופים ושותפות כתיבה ב-Solitude וב-So Close.
רוקי גריי - תופים ב-Understanding.
אוונגליון (Evangelion) הוא אלבומה התשיעי באורך מלא של להקת הבלאקנד דת' מטאל הפולנית בהמות'.
האלבום יצא בשנת 2009, שנתיים לאחר האלבום The Apostasy.
Evanescence (בעברית: "אוונסנס") הוא אלבום האולפן השלישי של להקת הרוק האמריקאית אוונסנס.
האלבום יצא ב-11 באוקטובר 2011 בהפקת Wind-up Records.
האלבום יצא ב־2 מהדורות: גרסה רגילה- המכילה 12 שירים, וגרסת דלוקס המכילה 16 שירים בסה"כ (12 מהאלבום הרגיל ועוד 4 שירי בונוס), הווידאו הרשמי של הסינגל What You Want, בנוסף לראיונות עם הסולנית איימי לי.
האלבום הוקלט בנשוויל, שבטנסי (ארצות הברית).
חברי הלהקה החלו בכתיבת האלבום ביוני 2009, ומועד יציאתו של האלבום נדחה מספר פעמים.
הלהקה החלה את תהליך הכתיבה ביוני 2009, אך עם זאת מועד היציאה הרשמי של האלבום שונה מס' פעמים.
בזמן כתיבת האלבום ב-2010, הלהקה עבדה עם המפיק המוזיקלי Steve Lillywhite, שהפיק אלבומים ללהקות אליס אין צ'יינסו-פו פייטרס.
איימי לי הודיעה באתר הרשמי של הלהקה, שהעבודה איתו הופסקה משום "שזה לא בדיוק התאים", והלהקה לוקחת הפסקה קצרה מההקלטות כדי ליצור חומרים חדשים לאלבום.
ב-11 באפריל 2011, הלהקה חזרה לאולפן בנשוויל, הפעם עם המפיק המוזיקלי Nick Raskulinecz, כדי להקליט את התוצר הסופי של האלבום, שיצא כמה חודשים מאוחר יותר (אוקטובר 2011)
בריאיון שהעניקה למגזין , לי סיפרה ששם האלבום יהיה Evanescence.
היא חשפה את ההשראה לשם האלבום, ואמרה שהאלבום אכן נושא את שם הלהקה, כי זאת הפעם הראשונה שכל הלהקה תורמת בכתיבת האלבום, וכי בנוסף האלבום עוסק ביחסים של הלהקה עם המעריצים.
בריאיון למגזין בילבורד לי סיפרה שהאלבום החדש הושפע מביורק, דפש מוד ו-Massive Attack.
בנוסף אמרה הסולנית, כי העובדה שהם לקחו הפסקה כה ממושכת, נתן לה זמן להתפתח ולהכיר סגנונות חדשים, וכי האלבום שעליו הם עבדו ב-2009 הכיל שירים אלקטרונים- כיוון שונה לגמרי ממה שהיא נהגה לעשות.
לטענתה האלבום הושפע רבות מהאוקיינוס, שממנו היא קיבלה השראה רבה בזמן כתיבת האלבום.
עטיפת האלבום נחשפה ב-30 באוגוסט 2011, באתר הרשמי של הלהקה.
זאת הפעם הראשונה שאיימי לי אינה מופיעה על עטיפת האלבום (ובכך זה אולי מייצג את השינוי של אלבום זה מקודמיו).
בזמן ההפקה והכתיבה הראשונית לאלבום, האלבום היה אמור לצאת לאור במהלך אוגוסט/ספטמבר 2010, ולאחר שהמפיק Steve Lillywhite עזב את הפרויקט עם הלהקה, חודשה העבודה חודשה עם המפיק החדש, והלהקה הודיעה שהאלבום יצא לאור ב-4 באוקטובר 2011 (מה שלאחר מכן שונה ל-11 בנובמבר על ידי הלייבל)
גרסת הדלוקס של האלבום הייתה זמינה לרכישה על ידי אייטונס במכירת PRE ORDER.
כחלק מקידום האלבום, בשיתוף פעולה עם MTV, הצצה לאלבום ולסינגלים ממנו:What You Want, The Other Side,Lost In Paradise שוחררו ב-11,13,15 בהתאמה על ידי MTV NEWS.
השיר A New Way To Bleed היה חלק מפסקול הסרט הנוקמים (סרט)
כחלק מסיבוב ההופעות לקידום האלבום הלהקה הופיעה במשך כשנה וחצי בסיבוב הופעות בינלאומי, ביניהם מדינות חדשות שאוונסנס לא הופיעו בהם מעולם.
הסינגל הראשון הוא What You Want, יצא לרדיו ב-9 באוגוסט 2011. צילומי הווידאו לקליפ נערכו ב-30 ביולי 2011, בניו יורק, הקליפ יצא לאור ב-13 בספטמבר 2011.
הסינגל השני היה My Heart Is Broken, יצא לרדיו ב-31 באוקטובר,2011. הווידאו הרשמי לסינגל יצא בינואר 2012.
הסינגל השלישי, הוא Lost In Paradise, השיר יצא לרדיו ב 25 במאי 2012. לסינגל עדיין אין קליפ רשמי (נכון לנובמבר 2012) אבל סולנית הלהקה הודיעה שקליפ ווידאו יצא לסינגל בהמשך.
הסינגל הרביעי הוא The Other Side
איימי לי - שירה, פסנתר, נבל
טים מק'קורד - גיטרה בס
וויל "סיינס" האנט - תופים, תכנות
וויל האנט - תופים משניים
טרוי מקלוהורן - גיטרת קצב (ב-12 ביוני 2011 הודיעה לי בטוויטר שטרוי מקלוהורן חזר ללהקה באופן רשמי)
דייוויד קמפבל - עיבוד כלי מיתר
Europeana.eu (בעברית: אירופיאנה או יורופיאנה) הוא אתר אינטרנט המספק גישה למיליוני ספרים, ציורים, סרטים, פריטי מוזיאון וחומרים ארכיוניים שעברו דיגיטציה באירופה.
הפרויקט נולד ממכתב ששלח באפריל 2005 נשיא צרפת ז'אק שיראק, יחד עם ראשי ממשלות גרמניה, ספרד, איטליה, פולין והונגריה לנשיא הנציבות האירופית ז'וזה מנואל ברוזו.
המכתב המליץ על הקמת ספרייה וירטואלית אירופית שתנגיש את המורשת התרבותית של אירופה, בין היתר כתגובה לפרויקט של חברת גוגל, "גוגל ספרים".
הפרויקט, שכונה תחילה "European digital library network) "EDLnet; רשת ספריה דיגיטלית אירופית), נועד להציג אבטיפוס של שירות חוצה גבולות ודומיינים שיעמיד את המשתמש במרכז.
האבטיפוס הושק ב-20 נובמבר 2008, וכלל בעת הפרסום למעלה מ-4,500,000 אובייקטים דיגיטליים שהגיעו מלמעלה מ-1000 מוסדות, כולל ספריות לאומיות, גלריות ומוזיאונים אירופאים מפורסמים.
האתר לא היה נגיש למשך זמן רב לאחר שנתקל בביקוש רב עם ההשקה (עד 20 מיליון צפיות לשעה), ושב לפעול בדצמבר 2008 אחרי שורה של שדרוגים טכניים.
בחודש פברואר 2009 הושק היורש של EDLnet: Europeana גרסה 1.0.
נכון ליולי 2016, הועלו לאתר מעל 54 מיליון אובייקטים מכ-1,500 מוסדות, בעיקר מאירופה, בהם מוזיאונים מרכזיים כגון הרייקסמוזיאום באמסטרדם והלובר – לצד מוזיאונים וארכיונים מקומיים מכל המדינות החברות ב.
כל אלו יוצרים יחד אוסף המאפשר למשתמש לעיין במורשת המדעית והתרבותית של אירופה, מזו הפרהיסטורית ועד זו של ימינו.
ציורי המונה ליזה של לאונרדו דה וינצ'י, נערה עם עגיל פנינה מאת יאן ורמיר, כתבי צ'ארלס דרווין ואייזק ניוטון והמוזיקה של וולפגנג אמדאוס מוצרט הן כמה מגולות הכותרת של הפרויקט.
בשנת 2010 השיג הפרויקט את היעד הראשוני, לאפשר גישה ל-10 מיליון אובייקטים דיגיטליים.
ב-2011 שולבו תכונות חדשות באתר, כגון כלי תרגום וכן יכולת לקבל מידע נוסף באופן אוטומטי על ידי שאיבת מידע מוויקיפדיה ואתרים נוספים.
הפרויקט ממומן על ידי תוכנית eContentplus של הנציבות האירופית, בכ-100 מיליארד יורו המחולקות כדלקמן: 20 מיליארד לספריות, 39 מיליארד למוזיאונים, 41 מיליארד לארכיונים לאומיים, 50 מיליארד לארכיונים אורקוליים.
האתר דומה לשירות שמספק האתר גאליקה, אולם יש לו ממשק משתמש גרפי ומודרני וכן אינדקס טקסטואלי מתקדם יותר.
בשנת 2011 נטענו לאתר קרוב ל-3,000 פריטים מאוסף המפות של הספרייה הלאומית בישראל, כמו גם ספרים נדירים, כאשר התוכנית היא להעלות פריטים נוספים מאוסף הכתובּות של הספרייה.
האובייקטים הדיגיטליים אינם מאוחסנים במחשב מרכזי אלא נשארים ברשתות מוסדות התרבות אליהם הם שייכים.
Europeana אוספת מידע קשור או מטהדטה על האובייקטים, כולל תמונות תצוגה קטנות, שדרכם מתאפשר למשתמש לחפש את הפריטים, ולאחר שמוצא את שחיפש הוא יכול להקליק על הפריט וכך להגיע לאתר שמכיל את האובייקט המקורי.
למוסדות תרבות (ספריות, מוזיאונים, ארכיונים ואוספים אורקוליים) אסטרטגיות שונות בקיטלוג תוכן.
גם למדינות השונות שיטות משלהן.
על מנת להפוך את המידע לבר חיפוש, התוכן חייב להיות ממופה לפי תקן אחיד, המכונה "Europeana Semantic Elements" (אלמנטים סמנטיים של Europeana).
תקן המטהדטה הנוכחי של האתר משתמש במכנה המשותף הנמוך ביותר לשילוב סוגים שונים של תכנים דיגיטליים.
עם זאת, התכנון הוא להתחיל להשתמש בסטנדרט עשיר יותר – Europeana Data Model – מה שיאפשר מתן מידע טוב יותר למשתמש.
האתר מקבל את המטהדטה של האובייקטים הדיגיטליים כפי שהם, ואינו מקבל החלטות לגבי דיגיטציה.
המוסדות הם אלו המחליטים אלו אובייקטים יעברו דיגיטציה.
Eve הוא האלבום הרביעי של להקת הרוק המתקדם, The Alan Parsons Project אשר יצא בשנת 1979.
זהו אלבום קונספט כמו כל אלבומי הלהקה, והוא מתמקד בנקודות החוזק והמאפיינים של נשים, ואת הבעיות שהן מתמודדות בעולם של גברים.
הקונספט של האלבום במקור היה אמור לעסוק ב"היסטוריה של הנשים הגדולות", אך התפתח לבסוף לקונספט רחב יותר.
עטיפת האלבום שעוצבה על ידי היפנוסיס, מראה שלוש נשים הלובשות רעלה עם פניהן בצל.
העטיפה מחברת בין העטיפה הקדמית לבין גב העטיפה.
שתי נשים נראות בעטיפה הקדמית, ואישה אחת בגב העטיפה.
בחלק המוצל של פניה של כל אישה, הצללים והרעלות באופן חלקי מעוותות ומסתירות צלקות ופצעים.
I'd Rather Be a Man - 3:53 (זמר: דייוויד פייטון)
You Won't Be There - 3:34 (זמר: דייב טאונסנד)
Winding Me Up - 4:04 (זמר: כריס ריינבו)
Don't Hold Back - 3:37 (זמרת: קלייר טורי)
Secret Garden - 4:41 (אינסטרומנטלי)
EuroPride (בעברית: אירועי הגאווה האירופאיים) הם אירועים בינלאומיים פאן-אירופאים המוקדשים לגאוות להט"ב (לסביות, הומואים, טרנסג'נדרים וביסקסואלים) הנערכים מדי שנה בעיר אירופית אחרת מאז 1992.
העיר המארחת היא בדרך כלל עיר עם אירועי גאווה מבוססים או קהילת להט"ב פעילה ומשמעותית בשטחיה.
אירועי הגאווה האירופאיים נמשכים במשך שבוע-שבועיים ואף חודש אשר במהלכם מתקיימים ברחבי העיר המארחת מגוון אירועים בהם: מצעדי גאווה בסגנון מרדי גרא, הופעות חיות, כנסי זכויות אדם, נאומים פוליטיים, פסטיבלי מוזיקה, מסיבות במועדוני לילה ואירועים להעלאת מודעות למאבק במחלת האיידס ועוד.
"EuroPride" נחנך לראשונה בלונדון בשנת 1992, בהשתתפות קהל של למעלה מ-100,000 איש.
בשנה שלאחר מכן אירחה ברלין את החגיגות.
כאשר אמסטרדם אירחה את האירועים בשנת 1994, הם הפכו לאחר מכן לאסון פיננסי והשאירו חובות של כ-450 אלף יורו.
בשנת 1996 עברו "EuroPride" לקופנהגן, שם זכתה לתמיכה חזקה של מנהיגי העיר.
בשנת 1997 אירחה בירת צרפת, פריז את האירועים אשר נתמכו על ידי נותני חסות מסחריים רבים וזכו להצלחה רבה.
במהלך ציונם צעדו למעלה מ-300,000 איש אל הבסטיליה.
סטוקהולם הייתה העיר המארחת ב-1998. לונדון הייתה אמורה לארח שוב את ציוני "EuroPride" ב-1999, אך האירועים בוטלו לאחר שהמארגנים פשטו את הרגל.
בשנת 2000, אירועי הגאווה העולמיים, "WorldPride" התקיימו לראשונה באירופה בבירת איטליה, רומא עם מעל 250,000 איש וכפי שקרה בכל פעם מאז, כאשר ציוני "WorldPride" נמצאים באירופה, לא מתקיים "EuroPride" בנוסף בנפרד ביבשת ולכן, שולב יחד עם "WorldPride".
על פי הערכות המארגנים, צעדו במהלך החגיגות כ-250,000 איש מהקולוסיאום עד לקירקוס מקסימוס, שניים מהאתרים העתיקים המפורסמים ביותר ברומא.
מספר זה היה מהקהלים הגדולים ביותר שצעדו בעיר רומא מזה עשרות שנים.
מלבד המצעד התקיימו ברחבי העיר ועידות על מצב זכויות להט"ב בעולם, כנסים, תצוגות אופנה וקונצרט בהשתתפות גלוריה גיינור, וילג' פיפל, ג'רי האליוול ורופול.
וינה, בירת אוסטריה אירחה את "EuroPride" בשנת 2001, ומשכה קהל רב ממרכז אירופה.
בשנת 2002 ציון "EuroPride" בקלן, גרמניה, הוגדר עם מספר המשתתפים הגדול ביותר אי פעם עם גורמים רשמיים אשר העריכו מספר השתתפות של מעל 1.2 מיליון איש.
אירועי "EuroPride" התארחו במנצ'סטר, הממלכה המאוחדת בשנת 2003 והמבורג, גרמניה בשנת 2004. אוסלו, נורווגיה אירחה אותו בשנת 2005, עם שחקן הקולנוע הבריטי, איאן מקלן כאורח כבוד.
בשנת 2006 אירחה לונדון בפעם השנייה את האירועים אשר בציונם אורגן פסטיבל בן שבועיים שהגיע לשיאו במצעד ביום האחרון (1 ביולי) בו הוזמנו צועדים ללכת ברחוב אוקספורד, אחד מרחובות הקניות העמוסים ביותר בעיר, בפעם הראשונה שהם היו מותרים לעשות זאת מבחינה חוקית.
במצעד השתתפו ראש עיריית לונדון קן ליווינגסטון, חבר הפרלמנט מהמפלגה השמרנית, אלן דאנקן, פעיל זכויות האדם פיטר טאצ'ל, וחברת הפרלמנט האיטלקי הטרנסג'נדרית הראשונה, ולדימיר לוקסוריה.
בעקבות המצעד התקיימו אירועים בשלושה מכיכרות הבירה: עצרת בכיכר טרפלגר שבה נאם איאן מקלן, ואירוע בידור בכיכרות לסטר וסוהו.
האירועים באותה שנה ציינו את הפעם הראשונה שבה עצרות הגאווה והבידור העיקריות של לונדון הועלו בתוך העיר עצמה, במקום בפארקים פתוחים.
בשנת 2007 אירחה בירת ספרד, מדריד את אירועי "EuroPride", שהתקיימו בצ'וקה, המוגדר כגיי ויליג' של הבירה, במהלך השבוע האחרון ביוני.
מדריד נבחרה לציון האירועים לאחר העברת לגליזציית הנישואים החד מיניים והגישה לניתוח להתאמה מגדרית של טרנסג'נדרים שספרד עברה בשנתיים הקודמות.
במהלך ציוני האירועים יותר מ-1.2 מיליון איש השתתפו במצעד האחרון כשעבר ברחובות מרכז העיר אלקלה, ובגראן ויה, והסתיים בפלאזה דה אספניה.
לראשונה, עיריית מדריד תרמה מימון לארגון הלהט"ב "MADO".
בנוסף, התקיים בפארק קאזה דה קמפו אירוע פרטי.
ציון אירועי "EuroPride" בשנת 2010 נערכו בבירת פולין, ורשה.
המארגנים הכינו אירועים רבי פנים בין התאריכים 9 עד 18 ביולי.
המצעד הרשמי התקיים ב-17 ביולי.
זו הייתה הפעם הראשונה שציון אירוע להט"ב כלל אירופי התקיימה במדינה קומוניסטית לשעבר.
הכותרת הראשית של האירועים בוורשה גיבשה כנושא המרכזי שלה, דרישה ללגליזציה של שותפויות אזרחיות חד-מיניות.
בשנת 2011 חזרו אירועי "EuroPride" לציונם ברומא בהנחיית השחקנית האיטלקית קלאודיה גריני.
המצעד נסגר בהופעה ונאום של זמרת הפופ האמריקאית ליידי גאגא בקירקוס מקסימוס.
באותה שנה, השתתפו באירועים בבירה מעל מיליון איש לעומת כ-250,000 בשנת 2000.
"EuroPride" בשנת 2013 התקיים במרסיי, צרפת בין התאריכים 10–20 ביולי, והתמקד בחגיגת לגליזציית הנישואים החד מיניים בצרפת אותה שנה אשר כלל את חגיגת החתונה החד מינית הגדולה ביותר באירופה.
ציוני "EuroPride" לשנת 2016 חזרו לאמסטרדם, הזמרת-יוצרת הבריטית טארה מקדונלד ביצעה במהלכם את הסינגל שלה "I Need A Miracle" שנבחר להמנון האירועים ועוצב מחדש על ידי גרגור סלטו.
בשנת 2017 "EuroPride" לא צוין מכיוון ש-"WorldPride" התקיים במדריד אך שולבו יחדיו והגיעו למספר שיא של משתתפים מאז היווסדות האירועים עם מעל ל-3 מיליון איש.
ביוני 2019, כאשר התקיים EuroPride" בווינה, נשיא אוסטריה, אלכסנדר ואן דר בלן הפך לראש המדינה הראשון מהיווסדות האירועים אשר משתתף במצעד.
איגוד מארגני הגאווה האירופיים (המקוצר לעיתים קרובות ל-"EPOA") נוסד בלונדון בשנת 1992 לקראת קיום "EuroPride" הראשון.
"EPOA" הוא ארגון עם שמונה חברי דירקטוריון נבחרים, אשר כולם מתנדבים בארגוני להט"ב שונים באירופה.
לארגון אין צוות שכר ומיקום מטהו הוא בבריסל, בלגיה.
הדירקטוריון נפגש מספר פעמים בשנה, ולעיתים קרובות מקיים ישיבה בעיר המקיימת את אירוע "EuroPride" שלה באותו סוף שבוע.
כל ארגון גאווה יכול להיות חבר ב-"EPOA" בתשלום דמי חבר הנותן לארגון זכויות הצבעה באספה הכללית השנתית, כולל הצבעות על הצעות "EuroPride" עתידיות.
החברות בארגון הופכת את הארגון באופן אוטומטי לחבר בארגון "InterPride" המייצג ומורכב ממפיקי אירועי גאווה, המקביל הבינלאומית של "EPOA".
ל-"EPOA" ישנם יותר מ-130 חברים ברחבי אירופה.
נשיאת "EPOA" הנוכחית היא פעילת זכויות האדם הלטבית, קריסטין גארינה.
העשור הראשון של המאה ה-21 # שנה העיר המארחת מארגני האירוע נושא תאריכים מספר משוער של משתתפים 7 2000 רומא Circolo di Cultura Omosessuale Mario Mieli - 'בגאווה אנו סומכים' 1 ביולי - 8 ביולי 500,000 8 2001 וינה n/a 9 2002 קלן Kölner Lesben- und Schwulentag e.V.
West Pride (Gothenburg) 'שתי ערים, פסטיבל אחד - לאירופה המאוחדת' 27 ביולי - 19 באוגוסט60,000262019 וינהHOSI Wien'חזון גאווה' 1 ביוני – 16 ביוני500,000
Eve הוא אלבום האולפן השלישי של הראפרית האמריקאית רפסודי.
האלבום יצא לאור ב-23 באוגוסט 2019, על ידי חברת התקליטים רוק ניישן.
Evaru (מטלוגו: מי) הוא סרט מתח פשע הודי, בבימויו של וונקאט רמג'י, המהווה גרסה מחודשת לסרט הספרדי "אורח בלתי נראה".
הסרט הופק על ידי פרל ו.
פוטלורי וקווין אן, בכיכובם של אדיווי סש, רג'ינה קסנדרה ונייב צ'נדרה ועוקב אחר סיפורו של שוטר מושחת בשם ויקראם וסודב כשהוא חוקר מקרה פתוח שנסגר לכאורה של אישה שהרגה את האנס שלה.
המוזיקה הולחנה על ידי סריצ'אראן פקאלה.
הסרט יצא לאקרנים ב-15 באוגוסט 2019.
קונור, מדינת טַאמִיל נַאדוּ, הודו.
סאמירה מהא, רעייתו של איש העסקים הנודע ראול מהא יורה למוות בקצין המשטרה אשוק קרישנה, שלכאורה אנס אותה.
התיק מוגש כמעשה של הגנה עצמית אך המשטרה ומשפחתו של אשוק שוכרים את רטנקאר, עורך דין פלילי מכובד.
עורך דינו של סאמירה, באנרג'י, פונה למפקח המשטרה המושחת ויקראם וסודב, שממוקם בקונור.
הוא לוקח שוחד מסאמירה כדי לוודא שרטנקאר לא יגלה ראיות מפלילות.
ויקראם פוגש את סאמירה בחדר במלון ולוחץ עליה לחשוף באופן מלא את פרטי המקרה כדי שיידע היכן הם עומדים להגנתם.
סאמירה מכריזה ללא הרף שאשוק כפה את עצמה עליה עד שויקראם מראה לה הוכחה לכך שראול הוא הומוסקסואל.
סאמירה חושף אז שהיא רק בת לוייתו של ראול, מה שמאפשר לו לשמור על הופעתו כגבר הטרוסקסואלי נשוי תוך שהוא מתמכר לאינטרסים המיניים האמיתיים שלו באופן פרטי.
לטענתה, היא התיידדה עם אשוק לאחר נישואיה אך הוא ניסה לנצל אותה.
ויקראם חושף אז תמונה של סאמירה עם אשוק משנות הלימודים באוניברסיטה ומכריח אותה להתוודות שהיא הכירה אותו עוד בקולג'.
השניים היו מאוהבים אך נפרדו כאשר הוריו של אשוק לא קיבלו את מערכת היחסים שלהם בגלל מעמדה של סאמירה אז.
שנתיים לפני כן הם נפגשו במקרה והתחילו מחדש את מערכת היחסים שלהם.
ויקראם מספר לסאמירה על מקרה היעדרות שהוא עובד עליו.
לפני שנה, חולה סרטן בגיל העשרה, אדרש ורמה, הגיש תלונה על היעדרות של אביו וינאי.
בתחילה העדיף ויקראם החל לטפל בתיק כאשר אדרש שיחד אותו מרות לחץ מאוחר יותר מצד הממונים עליו לדחות את התיק.
ויקראם גילה כי וינאי קיבל שיחות מתחנת משטרה בפנג'אגוטה לעיתים קרובות לפני היעלמותו ומכוניתו הושארה פגומה מחוץ לבניין של אתר הנופש שבבעלותו.
אדרש ואמו גם נתנו הקפיצו נערה בשם וישנבי בליל היעלמותו של וינאי.
מהטלפון של וינאי עקב ויקראם אחר הצילום האחרון שצילם בכביש בקונור, שם גילה מראה צדדית מנותקת ממכונית שחורה.
ויקראם עקב אחר המכונית השחורה לסוכנות השכרה בהיידראבאד ומצאה שהיא הושכרה על שם ווישנבי קרישנה על ידי בעלה, אשוק, שממוקם בתחנת משטרת פנג'אגוטה.
מאוחר יותר נודע לו שאדרש התגנב לאירוע בהיידראבאד שאשוק עבד בו כדי להתעמת איתו.
אשוק אישר שלא בכוונה שהוא מכיר את וינאי והתכונן לירות באדרש, אך ויקראם הציל אותו.
לפני שעזבו את האירוע הבחין אדרש והצביע על "וישנבי", שהיא למעשה סאמירה.
סאמירה מכחישה שהייתה בקונור באותה תקופה, אך ויקראם מגלה שהטלפון הנייד הישן שלה נמצא עם הדם של וינאי וקשר אותה ואת אשוק למקרה וינאי ורמה.
סאמירה מגלה שלפני שנה היא ואשוק נסעו לקונור למפגש כאשר היא התנגשה בטעות עם וינאי.
אשוק השיכור התמודד עם וינאי עד שסאמירה גרמה לו לעצור.
הם הגיעו לבניין נופש שאשוק תכנן לקנות ופגשו שוב את וינאי, שהיה הבעלים של הנכס.
עם זאת, בהתבסס על המפגש הקודם שלהם, וינאי סירב למכור אותו.
סאמירה ניסתה להרגיעו, אך וינאי גילה שהוא חבר משפחה של ראול ויודע שהיא ארוסתו.
הוא ממליץ לסאמירה לסיים את הרומן עם אשוק.
לפתע, אשוק זועם הכה באגרוף את וינאי וגרם לו למעוד מעל הגדר וליפול לתוך היער, בעומק מאה מטרים.
וינאי בקושי היה בחיים כאשר מיהרו למטה אז אשוק מנע מסאמירה להתקשר לאמבולנס והרג את וינאי.
כשנפטר מהגופה, סאמרה ברח מהיער ולקח טרמפ עם אישה ובנה הסובל מסרטן, כשפניו מכוסות.
עד מהרה היא הבינה שהם משפחתו של וינאי לאחר שגילתה שהיא הרימה את הטלפון שלו במקום שלה.
עם הגעתו לביתם השאיר סאמירה את הטלפון ברכב ונמלטה.
היא התקשרה לאשוק ממכשיר טלפון נייד והוא אסף אותה, ולאחר מכן הם עזבו את קונור.
שנה לאחר מכן, הם נסחטו על ידי אלמוני כדי להביא שתי נשים לאתר הנופש של וינאי.
בחדר החליטו סאמירה ואשוק במקום להתוודות בפני משפחתו של וינאי ולהצהיר שהם זקוקים זה לזה בלבד.
הם החלו לקיים יחסי מין כאשר אשוק ניסה להרוג את סאמירה כדי להציל את עצמו, אך היא נלחמה בחזרה והרגה אותו.
ויקראם לא מאמין לה ומאמין כי סאמירה באמת הרגה את וינאי מאחר שהיה לה יותר רווח מהרצח.
ויקראם מגלה שהוא היה הסחטן, שרצה כסף שיעזור לטיפולו של אדרש, ויודע שאשוק תכנן להודות מראש; אשוק התקשר לוויקראם (בתור הסחטן) לפני שנכנס לאתר הנופש והחזיק אותו בטלפון בכיס האחורי במהלך שיחתו עם סאירה.
היא הרגה את אשוק כשסיפר לה את כוונותיו וביים את הסצנה כדי שיראה כאילו הוא אנס אותה.
בידיעה שוויקראם מתכוון לעזור לאדרש, סאמירה מציעה לו כסף כדי להסיר את הגופה ולהפיל את מותו של וינאי על אשוק כדי להשמיד את הראיות של רטנקאר נגדה בבית המשפט.
כדי להבטיח את שיתוף הפעולה שלו, מאיימת סאמירה לחשוף בפני הממונים על ויקראם את השוחד הראשוני שלקח כדי לעזור לה.
ויקרם שואל היכן גופתו של וינאי וסאמירה מסבירה כי לאחר שדחפה את וינאי מהמעבר, הוא נעלם כשירדה ליער.
סאמירה אמרה לאשוק לברוח במכונית בזמן שהיא מחפשת אחר וינאי, ובסופו של דבר מצאה שהוא הגיע לכביש.
סאמירה ארבה לווינאי, הרגה אותו וקבר את גופתו באתר בנייה סמוך ליד מקדש לפני שנסעה בטרמפ עם משפחתו.
בהלם על אכזריותה, מגלה ויקראם מיקרופון ששתל בחדר.
לאחר מכן סאמירה כוונת אליו אקדח אך המשטרה מגיעה ועוצרת אותה על מעשי הרצח של וינאי ואשוק כשויקראם עוזב.
היא מוחה כי ויקראם מושחת אך השוטר הראשי מגלה שהוא ויקראם וסודב והאיש שרק עזב הוא למעשה אדרש ורמה.
אדרש במקור הגיע עם המקרה של אביו לויקראם וסודב האמיתי, וחשד בסאמירה כשראה אותה במגזין וזיהה אותה כ"וישנאבי".
לאחר שוויקראם סירב לטפל בתיק בגלל לחץ מצד הממונים עליו, אדרש אסף את הראיות בעצמו במשך למעלה משנה כשהוא מחלים מסרטן.
לאחר רצח אשוק, הציע אדרש לוויקראם שייקח את זהותו של הקצין ויפגש עם סאמירה במטרה לגרום לה להתוודות.
הסרט מסתיים בכך שאדרש ואמו מגיעים לאתר בו קברה סאמירה את גופת אביו.
אדיווי סש כמפקח משנה ויקראם וסודב / אדרש ורמה
נווין צ'נדרה בתפקיד קצין המשטרה אשוק קרישנה
רג'ינה קסנדרה בתפקיד סאמירה 'סם' מהא
מורלי שארמה בתפקיד וינאי ורמה
ניהל קודהאטי בתפקיד אדרש ורמה
פאוויטרה לוקש כאמא של אדרש ורמה
פאמי סאי בתור השוטר רדי
וינאי ורמה בתפקיד באנרג'י, עורך הדין של סאמירה
סייד אירפן אחמד בתפקיד ראול מהא, בעלה של סאמירה
הסרט צולם בהיידראבאד ובקודאיקנאל, עד יולי 2019.
הטיזר הרשמי של הסרט הועלה ב-4 באוגוסט 2019 על ידי חברת PVP Cinema.
פורטל Firstpost נתן 3.5 מתוך 5 כוכבים ואמר "זהו סרט שדוחף אותך לעמוד בקצב הפעולה, הדרמה והשיחות בין הדמויות הראשיות, כי השטן טמון בפרטים."
טיימס אוף אינדיה נתן 3 מתוך 5 כוכבים שקבעו "Evaru מותח לעומקו ויש לו כמה ערכים טכניים ראויים, אבל הסרט כן מרפה מעצמו עם פערים בקריינות".
Euronext N.V (קיצור של: European New Exchange Technology) היא הבורסה לניירות ערך הגדולה ביותר באירופה והרביעית בגודלה בעולם.
היא מפעילה בורסות באוסלו, אמסטרדם, בריסל, דבלין, ליסבון, מילאנו ופריז.
נכון ליוני 2024, היו רשומות בה 1,900 חברות בשווי שוק כולל של 6.5 טריליון אירו.
Euronext מפעילה שווקים למסחר במניות ונגזרים והיא המרכז הגדול ביותר לרישום איגרות חוב וקרנות נאמנות בעולם.
מגוון המוצרים שלה כולל מניות, קרנות הנסחרות בבורסה, כתבי אופציה ותעודות, אג"ח, נגזרים, סחורות ומדדים וכן פלטפורמת סחר במט"ח.
Euronext מספקת גם טכנולוגיה ושירותים מנוהלים לצדדים שלישיים.
בנוסף לשוק המוסדר העיקרי שלה, היא מפעילה גם את בורסת המשנה Euronext Access, המספקת גישה לרישום מניות עבור ארגונים קטנים ובינוניים.
Euronext מספקת שירותי משמורת והסדר באמצעות פיקדונות ניירות ערך מרכזיים (CSD) בדנמרק, נורווגיה ופורטוגל.
המשרדים הרשומים של יורונקסט והמטה הארגוני ממוקמים באמסטרדם ובפריז, בהתאמה.
Euronext מפעילה את הבורסות ומדדי ניירות הערך הבאים:
בורסה איטליאנה ומדד הדגל שלה
יורונקסט אוסלו ומדד הדגל שלה
יורונקסט אמסטרדם ומדד הדגל שלה
יורונקסט בריסל ומדד הדגל שלה
יורונקסט דבלין ומדד הדגל שלה
יורונקסט ליסבון ומדד הדגל שלה
יורונקסט פריז ומדד הדגל שלה CAC 40
ההיסטוריה של Euronext מתחילה עם הקמתה של בורסת אמסטרדם בשנת 1602 על ידי חברת הודו המזרחית ההולנדית.
הנחשבת למוסד הראשון שסחר בניירות ערך ולא רק בסחורות.
נייר הערך הראשון שהונפק ונסחר בבורסה היה של חברת הודו המזרחית ההולנדית שהונפק בעת הקמת הבורסה.
המגעים ליצירת בורסה פאן-אירופית החלו ב-1998, שתחילה הובילו הבורסות של לונדון ופרנקפורט את המהלך.
Euronext עצמה נוסדה בשנת 2000 על ידי מיזוג הבורסות באמסטרדם, פריז ובריסל.
ביולי 2001, הפכה יורונקסט לחברה ציבורית שהנפיקה את מניותיה וגייסה 670 מיליון יורו.
מאז צמחה יורונקסט על ידי פיתוח שירותים חדשים ורכישת בורסות נוספות, ולאחר שמוזגה עם הבורסה בניו יורק (NYSE) בין השנים 2007 ל-2014 ופעלה בשם NYSE Euronext, חזרה להיות שוב בורסה אירופאית עצמאית.
מאז ההנפקה שלה בשנת 2014, היא הרחיבה את טביעת הרגל האירופית שלה וגוונה את זרמי ההכנסות שלה באמצעות רכישות נוספות.
בשנת 2005 בחנה הבורסה לניירות ערך בתל אביב אפשרות להצטרף ליורונקסט.
בשנת 2020, בעקבות הברקסיט ועזיבתה של הממלכה המאוחדת את האיחוד האירופי ואת השוק האירופי האחיד, נאלצה בורסת לונדון למכור את "בורסה איטליאנה", אותה רכשה ב-2007, ל-Euronext.
בנובמבר 2021 העבירה Euronext גם את המסחר שלה בנגזרים וסחורות, שהתבצעה בלונדון, למסלקה של "בורסה איטליאנה".